WASHINGTON– Lezzayer d yiwet seg tmura ay d-ijebbden isseftiyen n teṛmisin timarikaniyin, ɣef wakken ay d-yenna ugezdu n uwanak amarikani (aɣlif amarikani n tɣawsiwin n wezɣar), am wakken ay d-iwekked dakken tasertit n unewweɛ adamsan ay d-yebda unabaḍ (ḥukuma) akken ad yessenqes aǧaw d ayen ara yeǧǧen aḥric uslig n tdamsa ad yettekki am wakken ara yesnerni waya tadamsa tadzayrit.
Deg uṛabul-nnes n 2016 ɣef unezwi (manax) n ussefti deg umaḍal, yenna-d ugezdu n uwanak amarikani dakken Lezzayer d ssuq ay d-yessidifen idrimen i waṭas n teṛmisin timarikaniyin yernu aṭas n yeḥricen ay ireẓmen ibriden i unnerni n teṛmisin timarikaniyin s lqis aɣezfan.
Yerna-d ugezdu n uwanak amarikani dakken assefti deg Lezzayer yerza ladɣa takerrazt, tamerrit (siyaḥa), tasnatwilt (tiknuluǧya), asselɣu d teɣwalt, taẓwert, lebni d tdawsa.
Deg Lezzayer, « tilemmiẓin n yiweẓla (aɛmal) llant deg wakk iḥricen », ɣef wakken ay d-yenna ugezdu n uwanak.
D acu kan, yenna-d daɣ dakken tiṛmisin timarikaniyin yessefk ad frunt ugur n tutlayt yernu ad qablent, daɣ, amsizwer n teṛmisin ticinwatin, tuṛufiyin d tṭerkiyin ay ixeddmen deg Lezzayer.
APS
kab_Latn kab_Latn kab_Latn kab_Latn kab_Latn ayr_Latn